Caspar Herman Storm

Caspar Herman von Storm (født 9. februar 1718 i Trondhjem, død 12. mars 1777 på Fyn) var en dansk-norsk offiser og stiftamtmann.

Han var sønn av oberst Christian Ulrik Storm og Helene Margrethe født von Hausmann. Storm studerte ved Sorø Akademi, ble løytnant i 1735, kaptein i 1740 og avanserte videre til premiermajor i 1756 i det Nordenfjældske Gevorbne Infanteriregiment. Deretter ble han stiftamtmann i Christiania. I 1753 overtok han ledelsen for Nøstetangen glassverk, hvoretter bedriften gikk inn i sin glansperiode. Nøstetangen glassverk, Store norske leksikon. Besøkt 27. juli 2014  

 Familie 
Etter morens død i 1764 arvet han betydelige midler, hvilket, kombinert med embedet, hjalp ham til å spille en ledende rolle blant Christianiapatrisiatet. I 1754 giftet han seg med Ide Sophie Mangelsen (1736–1766), datter av generalløytnant Johan Mangelsen. Med henne fikk han døtrene: 
 Catharine (1756–1802), gift med Frederik Anton lensgreve Wedel-Jarlsberg (1748–1811)
 Helene Magdalene (1755–1808) gift med hoffmarskal hos Christian VII, Henrik Christopher Frederik Bielke (1739–1789). 

Siden ektet han Margrethe von Heinen (1730–1805), datter av Ulrik Frederik von Heinen, til Ulriksholm (1695–1761).

 Samler 
Storm var en velstudert, kultivert og kunnskapsrik mann med et bibliotek på  skinnbind med eget superexlibris som dekorasjon i ryggfeltene.  Han interesserte seg for opprettelsen av en høyere undervisningsanstalt i Christiania, førte et kostbart hus og hadde stor byggelyst.Storm, Caspar Herman. Dansk biografisk Lexikon. Besøkt 27. juli 2014 I 1772 gikk han fallitt og måtte oppgi sine embeter, hvoretter han reiste til København. Biblioteket, matematiske instrumenter, naturalier, mineraler og konkylier ble solgt på auksjon i Christiania den 23. november 1772.Ilsøe, Harald: Biblioteker til salg: om danske bogauktioner og kataloger 1661-1811, Det Kongelige Bibliotek, Museum Tusculanum, 2007, s. 172 Sine siste leveår tilbrakte han på familien Heinens herregård Kejrup på Fyn, hvor han døde den 12. mars 1777.   

Han har fått Caspar Storms vei i Oslo oppkalt etter seg.Caspar Storms vei, lokalhistoriewiki.no. Besøkt 28. juli 2014

 Referanser 

Kategori:Norske amtmenn
Kategori:Norske offiserer
Kategori:Norske boksamlere
Kategori:St. Martin (frimurerlosje)